Motorsavene hyler hysterisk i statens skove i disse uger. Landet over skal der hentes tømmer ud, før det er for sent. Hvorfor denne hektiske aktivitet?

Miljø- og fødevareminister Esben Lunde Larsen (V) proklamerede stolt i maj 2017, at vi er nu i mål med vores løfte. Vi leverer 25.000 hektar biodiversitetsskov, og der kommer 10.000 hektar ny urørt skov. Det viser, at vi har lyttet til biodiversitetsforskere, som har givet os nogle virkelig gode råd.

Imidlertid undlod ministeren at fortælle, at de nye skove vil blive tømt for træer, før de udlægges som aftalt med Mette Abildgaard fra Konservative, Carsten Bach fra Liberal Alliance og Pia Adelsteen fra Dansk Folkeparti.